Akademický senát

29.02.2016

**Ďalšie podmienky prijímania na štúdium inžinierskeho**

**študijného programu priestorové plánovanie v ŠO 5.1.2**

**priestorové plánovanie v akademickom roku 2016/2017**

**na Slovenskej technickej univerzite v Bratislave,**

**Ústave manažmentu**

Predkladá: **prof. Ing. Robert Redhammer, PhD.**

rektor

Vypracoval: **doc. Ing. Daniela Špirková, PhD.**

zástupca riaditeľa pre vzdelávanie ÚM STU

Zdôvodnenie: V zmysle § 9 ods. 1 písm. m) v spojení s § 57 ods. 5 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov je potrebné schválenie materiálu v AS STU. Materiál bol prerokovaný na zasadnutí Vedenia STU dňa 27.1.2016 a zasadnutí Kolégia rektora STU dňa 10.02.2016.

Návrh uznesenia: Akademický senát STU schvaľuje materiál: Ďalšie podmienky prijímania na štúdium inžinierskeho študijného programu priestorové plánovanie v ŠO 5.1.2 priestorové plánovanie v akademickom roku 2016/2017 na Slovenskej technickej univerzite v Bratislave, Ústave manažmentu

1. bez pripomienok
2. s pripomienkami.

**Dôvodová správa**

**Ďalšie podmienky prijímania**

**na štúdium inžinierskeho študijného programu**

**priestorové plánovanie**

**v ŠO 5.1.2 priestorové plánovanie**

**v akademickom roku 2016/2017**

**na Slovenskej technickej univerzite, Ústave manažmentu**

Materiál je predkladaný z nasledujúcich dôvodov.

V zmysle § 9 ods. 1 písm. m) zákona č. 131/2002 Z. z. o vysokých školách a o zmene

a doplnení niektorých zákonov v znení neskorších predpisov je potrebné, aby Akademický senát STU schválil Ďalšie podmienky prijímania na štúdium inžinierskeho študijného programu priestorové plánovanie v ŠO 5.1.2 priestorové plánovanie v akademickom roku 2016/2017na Slovenskej technickej univerzite v Bratislave, Ústave manažmentu.

Slovenská technická univerzita v Bratislave, Ústav manažmentu, ktorý bude uskutočňovať štúdium inžinierskeho študijného programu priestorové plánovanie v ŠO 5.1.2 priestorové plánovanie v akademickom roku 2016/2017 je podľa § 57 ods. 5 zákona o vysokých školách a o zmene a doplnení niektorých zákonov v znení neskorších predpisov povinná zverejniť najneskôr 2 mesiace pred posledným dňom určeným na podanie prihlášok, ak ide o inžiniersky študijný program, termín na podanie prihlášok na štúdium, podmienky prijatia, termín a spôsob overovania ich splnenia, formu a rámcový obsah skúšky a spôsob vyhodnocovania jej výsledkov. Tieto skutočnosti sa musia zverejniť na úradnej výveske Slovenskej technickej univerzity v Bratislave.

**Ďalšie podmienky**

**prijímania na štúdium inžinierskeho študijného programu**

**priestorové plánovanie**

**v ŠO 5.1.2 priestorové plánovanie**

**v akademickom roku 2016/2017**

**na Slovenskej technickej univerzite, Ústave manažmentu**

**Forma štúdia**

denná

**Stupeň štúdia**

druhý

**Štandardná dĺžka štúdia**

2 roky

**Udelený akademický titul po absolvovaní študijného programu**

Ing.

**Jazyk, v ktorom sa má študijný program uskutočňovať**

|  |  |  |
| --- | --- | --- |
| **ID** | **Názov ŠP** | **Jazyk uskutočňovania** |
| 104573 | priestorové plánovanie | anglický jazyk |
| 11022 | priestorové plánovanie | slovenský jazyk |

V súlade s § 57 zákona č. 131/2002 Z. z. o vysokých školách a o zmene a doplnení niektorých zákonov (ďalej len „zákon“) ako aj  čl. 4 vnútorného predpisu č. 5/2013 Pravidlá a podmienky prijímania na štúdium študijných programov prvého, druhého a tretieho stupňa na Slovenskej technickej univerzite v  Bratislave sa určujú ďalšie podmienky prijatia na inžinierske štúdium študijného programu (ďalej len ŠP) priestorové plánovanie, realizovaného na Ústave manažmentu Slovenskej technickej univerzity v Bratislave (ďalej len ÚM STU) v akademickom roku 2016/2017:

1. Počet uchádzačov, ktorý plánuje ÚM STU prijať na štúdium
2. Termín podania prihlášok na štúdium a povinné doklady k prihláške
3. Forma a rámcový obsah prijímacej skúšky
4. Termín a spôsob overovania splnenia podmienok prijatia na štúdium a vyhodnocovania výsledkov prijímacej skúšky
5. **Počet uchádzačov, ktorý plánuje ÚM STU prijať na štúdium**

V akademickom roku 2016/2017 plánuje Slovenská technická univerzita v Bratislave, Ústav manažmentu, prijať uchádzačov po splnení podmienok na štúdium študijného programu:

|  |  |  |  |
| --- | --- | --- | --- |
| **ID** | **Názov ŠP** | **Jazyk**  **uskutočňovania** | **Predpokladaný počet**  **uchádzačov** |
| 104573 | priestorové plánovanie | anglický jazyk | 20 |
| 11022 | priestorové plánovanie | slovenský jazyk | 50 |

**Základnou podmienkou prijatia** na štúdium inžinierskeho ŠP je vysokoškolské vzdelanie prvého stupňa alebo vysokoškolské vzdelanie druhého stupňa.

**Ďalšou podmienkou prijatia na štúdium** je vysokoškolské vzdelanie prvého stupňa v ŠP priestorové plánovanie alebo v príbuznom ŠP v študijnom odbore alebo v príbuznom študijnom odbore a zaplatenie poplatku za materiálne zabezpečenie prijímacieho konania.

Absolventi prvého stupňa ŠP priestorové plánovanie na STU, ktorí dosiahnu zo všetkých predmetov štúdia vážený študijný priemer (VŠP) nie horší ako 2,00, môžu byť na druhý stupeň prijatí bez prijímacej skúšky.

Absolventi prvého stupňa ŠP priestorové plánovanie na STU, ktorí v prvom stupni štúdia nedosiahnu vyššie uvedené výsledky, ako aj všetci ostatní absolventi prvého stupňa vysokoškolského štúdia, môžu byť na druhý stupeň ŠP priestorové plánovanie prijatí na základe úspešného absolvovania prijímacej skúšky.

1. **Termín podania prihlášok na štúdium a povinné doklady k prihláške**
2. Prihlášky na štúdium sa podávajú na adresu: Slovenská technická univerzita, Ústav manažmentu, študijné oddelenie, Vazovova 5, 812 43 Bratislava **do 31.5.2016** **(vrátane).**
3. Uchádzači o štúdium ŠP priestorové plánovanie vyplnia prihlášku v elektronickej forme prostredníctvom akademického informačného systému (ďalej len „AIS“) na stránke http://is.stuba.sk/?lang=sk **Elektronická prihláška na štúdium na STU.** Elektronická prihláška musí byť z AISu vytlačená, uchádzačom vlastnoručne podpísaná a doručená na adresu uvedenú v ods. 1 tohto bodu. Uchádzač môže doručiť aj písomnú „**Prihlášku na štúdium VŠ**“ vyplnenú mimo AIS na tlačive predpísanom MŠVVaŠ SR. Odoslanie prihlášky na adresu uvedenú v ods. 1 spolu s požadovanými prílohami v ods. 3) je nevyhnutnou podmienkou pre úspešne podanie prihlášky na štúdium na ÚM STU.
4. Prílohy k prihláške na štúdium:

* overená kópia vysvedčenia o štátnej skúške
* overená kópia vysokoškolského diplomu
  + overená kópia dodatku k  vysokoškolskému diplomu alebo overená kópia výpisu

o absolvovaných predmetoch a vykonaných skúškach

*(U absolventov STU overená kópia uvedených dokladov nie je podmienkou, overenie platí iba pre uchádzačov mimo STU. Údaje o výsledkoch predchádzajúceho štúdia pre uchádzačov, ktorí boli alebo sú študentmi prvého stupňa štúdia na ÚM STU, doplní študijné oddelenie ÚM STU).*

* + štruktúrovaný životopis podpísaný uchádzačom
  + originál dokladu o zaplatení poplatku za materiálne zabezpečenie prijímacieho

konania

(ústrižok šeku, prevodný príkaz banke, resp. výpis z účtu, z ktorého musí byť jasné priezvisko a meno uchádzača, za ktorého bol poplatok uhradený)

* + ak uchádzači absolvovali štúdium v zahraničí, v zmysle [vyhlášky MŠ SR 238/2005 Z. z. o postupe pri uznávaní dokladov o vzdelaní](http://www.mtf.stuba.sk/docs/doc/uchadzac/2010/2005_238_uznavanie_dokladov.pdf), doložia k prihláške potvrdenie o rovnocennosti, resp. rozhodnutie o uznaní absolvovanej vysokej školy v zahraničí.
  + V prípade, že prihláška nebude obsahovať všetky údaje alebo nebudú k prihláške priložené všetky požadované doklady uvedené v tomto bode, ÚM STU je oprávnený písomne vyzvať uchádzača na odstránenie nedostatkov prihlášky a doplnenie chýbajúcich dokladov v určenom termíne. Ak uchádzač túto povinnosť v  stanovenom termíne nesplní, bude mu doručené rozhodnutie o neprijatí na štúdium ŠP pre nesplnenie podmienok prijatia na štúdium.
  + Uchádzači so špecifickými potrebami predkladajú spolu s prihláškou žiadosť na účely vyhodnotenia ich špecifických potrieb a určenia rozsahu podporných služieb pre prijímacie konanie v zmysle Smernice rektora číslo 5/2013-SR, ktorá je uvedená na <http://www.stuba.sk/sk/studentov/studenti-a-uchadzaci-so-specifickymi-potrebami.html?page_id=6717> z dôvodov vytvorenia primeraných podmienok pre absolvovanie prijímacej skúšky zo strany STU. Uchádzačom so špecifickými potrebami sa na ich žiadosť na základe vyhodnotenia ich špecifických potrieb určí forma prijímacej skúšky a spôsob jej vykonania s prihliadnutím na ich špecifické potreby.

1. **Forma a rámcový obsah prijímacej skúšky**

Uchádzači budú pozvaní na prijímaciu skúšku najneskôr dva týždne pred jej konaním doporučeným listom. Hlavným cieľom prijímacej skúšky je overiť odbornú spôsobilosť uchádzača študovať vo zvolenom študijnom odbore.

**Rámcový obsah prijímacej skúšky**

* klauzúrna práca, resp. priestorovo-plánovací dokument
* portfólio projektových prác a záverečnej bakalárskej práce
* osobný pohovor, zameraný najmä na obhajobu klauzúrnej práce, resp. priestorovo-plánovacieho dokumentu a posúdenie portfólia

Prijímacia skúška sa skladá z 2 častí a je anonymná:

* písomná časť - klauzúrna práca, resp. priestorovo-plánovací dokument

a

* ústna časť - osobný pohovor, zameraný najmä na obhajobu klauzúrnej práce, resp. priestorovo-plánovacieho dokumentu a posúdenie portfólia projektových prác a bakalárskej práce

1. **Termín a spôsob overovania splnenia podmienok prijatia na štúdium a vyhodnocovania výsledkov prijímacej skúšky**

Termín prijímacej skúšky: **23. 6. 2016**

Vyhodnocovanie výsledkov prijímacieho konania posudzuje prijímacia komisia, ktorú menuje rektor STU. Termín zasadnutia prijímacej komisie je **28. 6. 2016.** Vyhodnotenie výsledkov prijímacej skúšky prebieha formou anonymného bodového hodnotenia jednotlivých častí. Výsledok uchádzača je hodnotený v závislosti od celkového počtu získaných bodov. Poradie prijímaných študentov bude zostavené na základe dosiahnutých bodov zadefinovaných pre jednotlivú časť prijímacej skúšky. Na štúdium môžu byť prijatí uchádzači, ktorí dosiahnu najmenej 70 bodov.

V oboch častiach prijímacej skúšky môžu uchádzači získať nasledovné bodové ohodnotenie:

* klauzúrna práca, resp. priestorovo-plánovací dokument – 0-40 bodov
* portfólio projektových prác a bakalárskej práce – 0-30 bodov
* osobný pohovor, zameraný najmä na obhajobu klauzúrnej práce, resp. priestorovo-plánovacieho dokumentu – 0-30 bodov

Uchádzači, ktorí nepreukážu splnenie základnej podmienky prijatia na štúdium v čase overovania splnenia podmienok na prijatie, môžu byť na štúdium prijatí podmienečne s tým, že sú povinní preukázať splnenie základnej podmienky prijatia na štúdium najneskôr v deň určený na zápis na štúdium. Zoznam prijatých uchádzačov (podľa poradia sumárneho bodového hodnotenia obsahujúceho body za prijímaciu skúšku) bude zverejnený na webovej stránke Slovenskej technickej univerzity v Bratislave, Ústavu manažmentu. Rozhodnutia o výsledku prijímacieho konania sa uchádzačom doručia v písomnej forme do vlastných rúk do 30 dní od termínu overenia splnenia podmienok prijatia na štúdium, t. j. dňa zasadnutia prijímacej komisie. Uchádzačom, ktorých miesto pobytu nie je známe, sa doručuje vyvesením na úradnej výveske Ústavu manažmentu počas 15 dní. Posledný deň tejto lehoty sa považuje za deň doručenia.

Uchádzači môžu podať žiadosť o preskúmanie rozhodnutia o výsledku prijímacieho konania do ôsmich dní odo dňa jeho doručenia rektorovi STU. Žiadosť sa podáva na adresu: Slovenská technická univerzita, Ústav manažmentu, študijné oddelenie, Vazovova 5, 812 43 Bratislava.

Rektor STU môže vyhlásiť 2. kolo prijímacieho konania v prípade, že nebude naplnený počet prijatých uchádzačov na ŠP priestorové plánovanie v zmysle bodu 1 týchto podmienok. Termíny na podanie prihlášky a konania prijímacej skúšky budú zverejnené na webovej stránke Slovenskej technickej univerzity v Bratislave, Ústavu manažmentu, nasledovne:

* termín podania prihlášky: do 25. 7. 2016 **(vrátane)**
* termín prijímacej skúšky a zasadnutia prijímacej komisie: 23. 8. 2016.

**5.** Ďalšie podmienky prijímaniana štúdium inžinierskeho ŠP priestorové plánovanie v študijnom odbore 5.1.2 priestorové plánovanie na Slovenskej technickej univerzite v Bratislave, Ústave manažmentu, v akademickom roku 2016/2017 nadobúdajú platnosť a účinnosť dňom schválenia v AS STU v Bratislave.

V Bratislave ........................................

................................................................ ..................................................................

prof. Ing. Ján Híveš, PhD. prof. Ing. Robert Redhammer, PhD.

predseda AS STU rektor STU